<p>Ένα από τα σημαντικότερα στάδια στη διαδικασία της πώλησης ενός ακινήτου είναι η αποτίμηση της πραγματικής του αξίας.</p>
<p>Ένας καλός ορισμός της είναι: Πραγματική αξία είναι η τιμή πώλησης που μπορεί να επιτευχθεί ξανά σε σύντομο-εύλογο χρονικό διάστημα αν να το ακίνητο υποθετικά τεθεί ξανά προς πώληση.</p>
<p>Οι στρεβλώσεις της ελληνικής κτηματαγοράς καθώς και συναισθηματικοί λόγοι οδηγούν συχνά τους ιδιοκτήτες να προσδιορίσουν αρχικά μια λανθασμένη τιμή για το ακίνητό τους. Αυτό έχει σαν αποτέλεσμα την απώλεια -στην καλύτερη περίπτωση- κρίσιμου χρόνου και συχνά χρημάτων.</p>
<p>Πρώτιστο μέλημά μας είναι να διαχωρίζουμε την εκτιμητική από την μεσιτική υπηρεσία, διασφαλίζοντας με τον τρόπο αυτό την αντικειμενικότερη προσέγγιση των αξιών των ακινήτων.</p>
<p>Κάθε ακίνητο αποτελεί μία εντελώς ξεχωριστή περίπτωση του οποίου η αξία και η απόδοση προσδιορίζονται με βάση τα ιδιαίτερα χαρακτηριστικά του, λαμβάνοντας υπόψη και τα δεδομένα του ευρύτερου πλαισίου της κτηματαγοράς / μακροοικονομικού περιβάλλοντος.</p>
<p>Η αξία των ακινήτων μεταβάλλεται με τον χρόνο, άλλες φορές προβλεπόμενα και άλλες φορές απρόοπτα (θετικά η αρνητικά).</p>
<p>Οι παράγοντες που επηρεάζουν τα ακίνητα είναι:</p>
<p><strong>Ενδογενείς</strong>: που σχετίζονται με το ίδιο το ακίνητο και τα ιδιαίτερα χαρακτηριστικά του πχ.τοποθεσία,συγκονωνίες,γειτονιά,συντήρηση της κατασκευής,προσανατολισμός, διαρρύθμιση χώρων, λειτουργικότητα, παλαιότητα, ποιότητα κατασκευής κ.λ.π.</p>
<p><strong>Εξωγενείς</strong>: που σχετίζονται με την δομή, λειτουργία και τις εκάστοτε (απρόβλεπτες) εξελίξεις της αγοράς των ακινήτων και της περιοχής που εντάσσεται (π.χ. αλλαγή πολεοδομικού καθεστώτος, υπερπροσφορά ακινήτων, υποβάθμιση περιοχής ) αλλά και του ευρύτερου μακροοικονομικού πλαισίου (π.χ. αύξηση των επιτοκίων,αλλαγή φορολογικού καθεστώτος).</p>
<p> </p>
<p><strong>ΣΩΣΤΗ ΠΡΟΩΘΗΣΗ ΑΚΙΝΗΤΟΥ</strong></p>
<ul>
<li><strong>Άμεση τηλεφωνική επικοινωνία</strong> με ενοικιαστές ή αγοραστές από το υπάρχον πελατολόγιο.</li>
<li><strong>Καταχώρηση της αγγελίας του ακινήτου</strong>, στην ιστοσελίδα.</li>
<li><strong>Καταχώρηση στις πρώτες θέσεις</strong> ιστοσελίδων ακινήτων πανελλαδικής εμβέλειας.</li>
<li><strong>Άμεση αποστολή sms της αγγελίας</strong> ενοικίασης ή πώλησης του ακινήτου στο υπάρχον πελατολόγιο.</li>
<li><strong>Άμεση αποστολή e-mail της αγγελίας</strong> ενοικίασης ή πώλησης του ακινήτου, στο υπάρχον πελατολόγιο, μέσω της εφαρμογής e-mail alert.</li>
<li><strong>Social Media</strong>: Άμεσα ανάρτηση της αγγελίας ενοικίασης ή πώλησης του ακινήτου στην ευρέως διαδεδομένη πλατφόρμα Facebook.</li>
<li><strong>Τοποθέτηση ειδικών πινακίδων</strong> (πανό – αυτοκόλλητα).</li>
</ul>